
REPUBLIKA HRVATSKA
VARAŽDINSKA ŽUPANIJA
OPĆINA VIDOVEC
Općinsko vijeće 

KLASA: 602-01/26-01/05
URBROJ: 2186-10-01/1-26-03
U Vidovcu,  07. srpnja 2026.

Na temelju članka 35. Zakona o lokalnoj i područnoj (regionalnoj) samoupravi („Narodne novine“ 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20) i članka 31. Statuta Općine Vidovec („Službeni vjesnik Varaždinske županije“ br. 20/21), Općinsko vijeće Općine Vidovec na svojoj 11. sjednici održanoj dana 07. srpnja 2026. godine donosi sljedeću
ODLUKU 
[bookmark: _Hlk107573991]o sufinanciranju školskog pribora i drugih obrazovnih materijala
 za školsku godinu 2026./2027.

Članak 1.
[bookmark: _Hlk107574092][bookmark: _Hlk233975612][bookmark: _Hlk234237124][bookmark: _Hlk233975508]Ovom Odlukom se utvrđuju korisnici, uvjeti, način i postupak ostvarivanja prava na jednokratno sufinanciranje troškova kupnje školskog pribora i drugih obrazovnih materijala za školsku godinu 2026./2027.
Članak 2.
Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.
Članak 3.
[bookmark: _Hlk233980494]Općina Vidovec će za školsku godinu 2026./2027. sufinancirati troškove kupnje školskog pribora i drugih obrazovnih materijala.
[bookmark: _Hlk201585542]Pravo na sufinanciranje iz stavka 1. ovog članka ostvaruju učenici od 1. do 8. razreda osnovnih škola koje se nalaze na području Općine Vidovec i koji imaju prijavljeno prebivalište na području Općine Vidovec zajedno s najmanje jednim roditeljem ili skrbnikom.
[bookmark: _Hlk107574452]Osnovne škole koje se nalaze na području Općine Vidovec dostavit će konačan i ažuriran popis učenika s prebivalištem na području Općine Vidovec.
[bookmark: _Hlk107574263]Sufinanciranje troškova kupnje školskog pribora i drugih obrazovnih materijala primjenjuje se i na učenike od 1. do 8. razreda koji, barem s jednim roditeljem/ skrbnikom imaju prijavljeno prebivalište na području Općine Vidovec, a polaznici su osnovnih škola izvan područja Općine Vidovec, a na području Republike Hrvatske.



Članak 4.
[bookmark: _Hlk234242185]Iznos sufinanciranja troškova kupnje školskog pribora i drugih obrazovnih materijala dodjeljuje se ovisno o razredu koji učenici pohađaju u školskoj godini 2026./2027. i to:
· za učenike koji polaze od 1. do 4. razreda dodjeljuje se iznos od 70,00 eura jednokratno,
· za učenike koji polaze od 5. do 8. razreda dodjeljuje se iznos od 130,00 eura jednokratno.

Članak 5.
[bookmark: _Hlk107574325][bookmark: _Hlk107575228]Da bi ostvario pravo na sufinanciranje troškova kupnje školskog pribora i drugih obrazovnih materijala za školsku godinu 2026./2027. roditelj/skrbnik podnosi Jedinstvenom upravnom odjelu Općine Vidovec zahtjev za sufinanciranje.
Uz zahtjev za sufinanciranje potrebno je priložiti:
· [bookmark: _Hlk107574889]dokaz o prebivalištu: obostranu presliku osobne iskaznice  ili uvjerenje o prebivalištu ne starije od šest mjeseci za jednog roditelja/skrbnika,
· [bookmark: _Hlk107573645]presliku transakcijskog računa roditelja/skrbnika na koji će se isplatiti iznos sufinanciranja,
· presliku računa o kupnji školskog pribora i drugih obrazovnih materijala.
Oni učenici koji polaze osnovnu školu izvan područja Općine Vidovec, a imaju prijavljeno prebivalište na području Općine Vidovec te pravo na druge obrazovne materijale ne ostvaruju po drugoj osnovi, uz dokumentaciju iz prethodnog stavka ovog članka, potrebno je dostaviti dokaz o prebivalištu učenika i to obostranu presliku osobne iskaznice ili uvjerenje o prebivalištu ne starije od 6 mjeseci.
Članak 6.
Prilikom obrade podnesenih zahtjeva Jedinstveni upravni odjel Općine Vidovec može od podnositelja zatražiti i dodatnu dokumentaciju kojom se dokazuju uvjeti traženi ovom Odlukom.
Zahtjevi za sufinanciranje s pripadajućom dokumentacijom podnose se najkasnije do 30. rujna 2026. godine putem elektroničke pošte ili osobno u Jedinstveni upravni odjel Općine Vidovec.
Sukladno odredbama članaka 1. i 2. Odluke o podmirenju novčanih obveza prema Proračunu Općine Vidovec („Službeni vjesnik Varaždinske županije“ br. 24/22), kućanstvo u kojem podnositelj zahtjeva za sufinanciranje ima prijavljeno prebivalište, mora imati podmirene novčane obveze prema Proračunu Općine Vidovec.
Članak 7.
Isplata novčanog iznosa iz članka 4. ove Odluke vršit će se uplatom na transakcijski račun roditelja/zakonskog zastupnika, na temelju dostavljenog zahtjeva za sufinanciranje i pripadajuće dokumentacije.


Članak 8.
Ovom Odlukom stavlja se van snage Odluka o sufinanciranju troškova kupnje radnih bilježnica, mapa za likovnu kulturu, kutija za tehničku kulturu i atlasa za školsku godinu 2025./2026 („Službeni vjesnik Varaždinske županije“ br. 59/25).
Članak 9.
Ova Odluka stupa na snagu osmog dana od dana objave u „Službenom vjesniku Varaždinske županije“.

                                                                                                             PREDSJEDNICA OPĆINSKOG VIJEĆA 
                                                                                                              Ljubica Hosni

